section_heading: Povijest animiranog filma
paragraph_text: Klasična figuralna animacija započela je u SAD-u crtežima na prozirnim folijama američkog pionira animacije Winsora McCaya (1869. – 1934.), da bi se razvoj nastavio 1920-ih radovima Pata Sullivana (1885. – 1933.), autora tihog filma Mačak Felix, braće Maxa Fleischera (1883. – 1972.) i Davea Fleischera (1894. – 1979.), zaslužnih za animirane likove Popaj i Betty Boop te Walta Disneyja (1901. – 1966.), tvorac svjetski popularnog Mickeyja Mousa čiji je najpoznatiji rani i prvi zvučni animirani film bio Parobrod Willie (1928.).